Dapoxetina

Dapoxetina konposatu organikoa da, C21H23NO formula duena. Naftalenoaren eter bat da eta IUPAC-en amina bezala formulatzen du (N,N-dimetil-3-naftalen-1-iloxi-1-fenilpropan-1-amina). Solidoa da. Narritagarria da. 

Dapoxetina serotoninaren birkaptazioaren inhibitzaile selektiboa eta ezaugarri hori medio botika gisa usatzen da isurketa goiztiarra tratatzeko. Espainian eta Frantzian Priligi markarekin merkaturatzen da. Ahoz hartzen da pilula moduan.

Dapoxetina konposatu kirala da eta bi enantiomero ditu: (S) eta (R). Botika gisa (S) enantiomeroa usatzen  da.

 Sintesia 
Dapoxetinaren sintesia zinamil alkoholetik abiatzen da sei urratseko prozesu batean, beheko eskeman laburbiltzen dena. (S) enantiomeroa % 35eko etekinarekin lortzen da.

413x413px|Dapoxetine synthesis

 Albo-ondorioak 
Dapoxetina hartzean albo-ondorio ohikoenak goragalea, zorabioak, aho lehorra, buruko mina, beherakoa eta insomnioa dira.

 Kontraindikazioak 
Dapoxetina ez da erabili behar gibel-gutxiegitasun moderatua edo larria duten gizonengan eta ketokonazola, erritonabirra eta telitromizina moduko CYP3A4 inhibitzaileak hartzen ari direnengan.

 Erreferentziak 

 Kanpo estekak 

Kategoria:Antidepresiboak
Kategoria:Sistema genito-urinarioan eragiten duten medikamenduak
Kategoria:Dimetilamino konposatuak